पाएं अपने शहर की ताज़ा ख़बरें और फ्री ई-पेपरडाउनलोड करें
आपसी रंजिश के कारण तेज धारदार हथियार से मारकर युवक तिलक सिंह (38) की हत्या कर दी गई। मामला जिले के फतेहपुर थाना क्षेत्र अंतर्गत भोड़ाटोला की है। मृतक के भाई बुधन सिंह के बयान पर फतेहपुर थाना में FIR दर्ज की गई है। घटना सोमवार की शाम की है।
दर्ज FIR के अनुसार, फतेहपुर थाना क्षेत्र के आमगाछी सिंह टोला निवासी तिलक सिंह दोपहर किसी काम से पास के गांव भोड़ाटोला गया था। इसी दौरान निताई सिंह से उसकी कहासुनी हो गई। मौके पर निताई सिंह ने तेज धारदार हथियार से तिलक पर हमला कर फरार हो गया।
बुधन सिंह के अनुसार, घटना की सूचना गांव के जुगनू राय ने घर आ कर दी। सूचना पाकर जब घटनास्थल पर पहुंचा तो देखा कि भाई तिलक सिंह खून से लथपथ जमीन पर तड़प रहा है। पूछने पर उसने बताया कि निताई सिंह ने उस पर हमला किया है। इस दौरान ग्रामीणों के सहयोग से भाई को अस्पताल पहुंचाने के लिए गाड़ी का इंतजाम कर ही रहा था कि उसने दम तोड़ दिया।
घटना की सूचना फतेहपुर थाना को दी गई। सूचना पाकर पुलिस मौके पर पहुंची और शव को अपने कब्जे में कर लिया। पुलिस ने बताया कि शव का पोस्टमाॅर्टम कराकर उनके परिजनों को सौंप दिया गया है। घटना के संबंध में FIR दर्ज कर ली गई है और छानबीन की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn